Coligny-twee: 'Dis 'n lang pad, maar ons stap hom' | Maroela Media
Pieter Doorewaard en Phillip Schutte tydens 'n vorige hofverskyning. (Foto: Mia Spies/eNuus)
Die burgerregtegroep AfriForum het 'n besluit van die appèlhof in Bloemfontein verwelkom wat Pieter Doorewaard en Phillip Schutte toestemming gee om direk in dié hof teen hulle skuldigbevinding en vonnis te appelleer.
Die mans het hulle direk tot die appèlhof gewend nadat hulle aansoek om verlof tot appèl in die hooggeregshof in Mmabatho vroeër van die hand gewys is. Doorewaard en Schutte dien tans tronkstraf uit nadat hulle skuldig bevind is aan die moord op die 16-jarige Matlhomola Mosweu.
Doorewaard en Schutte se regspan, onder leiding van adv. Barry Roux, het die appèlhof suksesvol gepetisioneer om verlof tot appèl, nadat die hooggeregshof in Maart dié aansoek van die hand gewys het.
AfriForum sê hy het besluit om Doorewaard en Schutte se appèlaansoek te finansier nadat Bonakele Pakisi, die enigste ooggetuie in die moordsaak, teenoor vier verskillende mense erken het dat hy in die hof gelieg het. Hy het aanvanklik getuig dat hy gesien het hoe Doorewaard en Schutte dié tiener vermoor.
Ingelize Schutte, Phillip se vrou, het ook gesê dit gaan ná die uitspraak baie beter as die afgelope nege maande wat die mans al in die Rooigrond-gevangenis buite Mahikeng hulle vonnis uitdien.
"Ons vier fees hier buite, maar ons weet nog nie eens of hulle sélf weet nie," het Schutte gesê.
Die twee mans mag op 'n Donderdag met hulle regspanne praat. Indien hulle nié vandag ingelig word oor die geslaagde appèlaansoek nie, sal Schutte haar man môre oor die wending inlig. "Dit gaan baie onverwags wees.
"Die pad vorentoe lyk goed. Ek is optimisties, ek was van dag een af. Hulle sit onskuldig in die tronk, so dit kan nie anders as om beter te gaan nie. Soms voel jy die hofproses kan vinniger wees, maar ons weet jy kan nie iets binne 24 uur gedoen kry nie.
"Dis 'n lang pad, maar ons stap hom," het Schutte gesê.
Sy het gesê die gemeenskap ondersteun die Schutte- en Doorewaard-familie geweldig baie en help waar moontlik.
"Dis 'n tawwe pad, emosioneel en fisiek, maar die Here was van die begin af goed vir ons. Die Here het vir ons deure oopgemaak en gesien wat ons nodig het."
Kallie Kriel, uitvoerende hoof van AfriForum, het intussen gesê die organisasie is dankbaar dat die twee mans die geleentheid gaan kry om te bewys dat die hooggeregshof in Mmabatho ernstig gefouteer het deur sleutelgetuienis tot hul onskuld te ignoreer en op die storie van 'n leuenaar as enigste ooggetuie te steun.
Kriel het gesê AfriForum gaan ook die res van die twee mans se appèlproses finansier om te verseker dat geregtigheid geskied en om te verhoed dat onskuldige mense nie verkeerdelik in die tronk sit nie.
"Ek is vol vertroue dat die twee mans se skuldigbevinding aan moord uiteindelik op grond van die beskikbare getuienis ter syde gestel gaan word," het Kriel gesê.
Hy het gesê dit is belangrik dat mense wat leuens verkondig om rassespanning te skep en valslik 'n wolk van "rassisme" oor onskuldige mense se koppe te laat hang, daarvoor verantwoordelik gehou word.
"Net soos Doorewaard en Schutte se lewe deur leuens vernietig is, het ons ook weer in Schweizer-Reneke gesien hoe rasse-opstokers die bekwame onderwyseres Elana Barkhuizen se lewe op sy kop gekeer het deur leuens en wanvoorstellings. Die tyd het aangebreek dat leuenaars en rasse-opstokers se vernietigingswerk teengestaan word," het Kriel gesê.
Barkhuizen is vroeër geskors oor 'n omstrede foto van 'n gr. R-klas waarop wit en swart kinders apart sit. Die foto is nie in haar klas geneem nie, maar in haar kollega se klaskamer waar Barkhuizen vir 'n wyle toesig gehou het.
Daar word teen hierdie twee manne gediskrimineer omrede hulle velkleur wit is. Ek is bereid om uit my eie sak vir drie verskillende leuenverklikker toetse te betaal teen die enigste sogenaamde "ooggegtuie " en ek is bereid om enige iets te verwed dat die toetse sal bewys dat die vent soos 'n tandetrekker gelieg het en net deur die landros geglo is omdat hy wart is. Swartes kan mos nie lieg en rassiste wees nie, net wlttes.
Indien gelieg was… Sal die skuldige die vonnis kry wat hy op die beskuldigdes geplaas het? Ek meen… dit is die logiese afleiding?
Ongelukkig mag 'n leuenverklikkertoets nie in die hof gebruik word nie. Wat 'n jammerte. Ek ondersteun hierdie twee manne om hul onskuld te regverdig.
Ek weet dit is maklik om te praat maar min mense besef regtig waar deer julle gaan byt vas manne hier is duisende van ons wat agter julle staan hulle lag nou vir julle en hulle kry lekker maar die wiel draai en daai regter wat die saak gedoen hoort nie op die bank nie hy is n slap gat
Kan na die bevoegdheid van die regter in Mmabatho ook gekyk word asb. Ek vermoed hy en die OB was in dieselfde klas.